楊子京益壯樓
作者：戴栩
朝代：宋

paragraphs: 征蠻老將何矍鑠，馬如飛龍鎧如石。
不記腥雲毒雨時，苦憶阿游乘下澤。
纍纍薏苡化明珠，讒夫萋菲何代無。
說死嗜生非烈士，欲行輒止真賈胡。
江東領軍今獨步，快劍雄筆風雨過。
壯骨無身宰樹高，壯懷有弟樓名大。
樓前萬象供指呼，遠蒼近綠開畫圖。
榮謝隨時各稚耋，宇宙不改同朝晡。
請君清坐自探索，此本無虧何所益。